Kžna
Kžna arba Kšna (lenk. Krzna, Trzna, blrs. Кшна, Кросна) – upė rytų Lenkijoje, Liublino vaivadijoje. Kairysis Vakarinio Bugo upės intakas. Upės ilgis 120 km. Upės ištakos yra Šiaurinės Kžnos ir Pietinės Kžnos upių santakoje. Upės žiotys Vakarinio Bugo upėje šalia Neplės kaimo. Upė teka per Pietinės Palenkės žemumą. Kairieji upės intakai yra Kžimoša, Piščanka, Zlota Kživula ir Klukuvka. Dešinieji intakai yra Dziegciarka, Rutka, Zielava ir Čapelka. Upė teka per Lukuvo, Palenkės Bialos ir Palenkės Mendzyžeco miestus. Upė sujungta su Vepšo upe Vepšo-Kžnos kanalu.